section_heading: Dvije Jugoslavije
paragraph_text: Slabljenjem Turskog Carstva sve više jača Srbija, pa se u balkanskim ratovima 1912. – 1913. proširuje na jug. Nakon Prvog svjetskog rata pobjedničke sile stvaraju najprije Kraljevinu Srba, Hrvata i Slovenaca, a onda Kraljevinu Jugoslaviju (1929.) pod srpskom dominacijom. Srbi su dominirali i u Titovoj Jugoslaviji od 1945. do njezina raspada, desetak godina nakon Titove smrti.